**НАСТАВНО –НАУЧНОМ ВИЈЕЋУ ПЕДАГОШКОГ ФАКУЛТЕТА УНИВЕРЗИТЕТА У ИСТОЧНОМ САРАЈЕВУ**

**СЕНАТУ УНИВЕРЗИТЕТА У ИСТОЧНОМ САРАЈЕВУ**

**Предмет**: Извјештај Комисије о пријављеним кандидатима за избор у академско звање доцент, ужа научна област Друштвена географија.

**Одлуком**  Наставно – научног вијећа Педагошког факултета Универзитета у

Источном Сарајеву, број: 01-483. 2018. године именовани смо у Комисију заразматрање конкурсног материјала и писање извјештаја по конкурсу објављеном у дневном листу “Глас Српске“ од 8. и 9. маја 2018. године, за избор у академско звање доцента.

**ПОДАЦИ О КОМИСИЈИ**

|  |
| --- |
| Састав комисије[[1]](#footnote-1)са назнаком имена и презимена сваког члана, звања, назив научне области, научног поља и уже научне/умјетничке области за коју је изабран у звање, датума избора у звање и назив факултета, установе у којој је члан комисије запослен: |
| **1. Проф.др Стево Пашалић, редовни професор,предсједник**  Научна област: Друштвене науке  Научно поље: Друштвена и економска географија  Ужа научна/умјетничкаобласт: Друштвена географија; Демографија  Датум избора у звање: 20.6.2006.  Универзитет у Источном Сарајеву  Педагошки факултет |
| **2. Проф.др Горан Мутабџија, ванредни професор, члан**  Научна област: Друштвене науке  Научно поље: Друштвена и економска географија  Ужа научна/умјетничкаобласт: Регионална географија  Датум избора у звање: 29.9.2016.  Универзитету Источном Сарајеву  Филозофски факултет |
| **3. Проф.др Анђелија Ивков Џигурски, редовни професор, члан**  Научна област: Друштвене науке  Научно поље: Друштвена и економска географија  Ужа научна/умјетничка област: Друштвена географија  Датум избора у звање: 1.5.2015.године  Универзитет у Новом Саду; Природно-математички факултет |

На претходно наведени конкурс пријавио се један кандидат:

1. **др Александар Б. Ђурић**

На основу прегледа конкурсне документације, а поштујући прописане чланове[[2]](#footnote-2) 77., 78. и 87. Закона о високом образовању („Службени гласник Републике Српске“ бр. 73/10, 104/11, 84/12, 108/13, 44/15, 90/16), чланове 148. и 149. СтатутаУниверзитета у ИсточномСарајеву и чланове5., 6., 37., 38. и 39[[3]](#footnote-3). Правилника о поступку и условима избора академског особљаУниверзитета у ИсточномСарајеву, Комисијаза писање извјештаја о пријављеним кандидатима за избор у звање, Наставно-научном вијећу Педагошког факултетаУниверзитета у Источном Сарајеву и СенатуУниверзитета у Источном Сарајеву подноси сљедећи

**ИЗВЈЕШТАЈ**

**КОМИСИЈЕ О ПРИЈАВЉЕНИМ КАНДИДАТИМА ЗА ИЗБОР У ЗВАЊЕ**

|  |
| --- |
| **I ПOДАЦИ О КОНКУРСУ** |
| **Одлука о расписивању конкурса, орган и датум доношења одлуке** |
| Одлука Сената број: \_\_\_\_\_\_\_\_\_ од 22.4.2018. године Универзитет у Источном Сарајеву |
| **Дневни лист, датум објаве конкурса** |
| Глас Српске, 8.и 9.5..2018. године |
| **Број кандидата који се бира** |
| Један |
| **Звање и назив уже научне/умјетничке области, уже образовне области за коју је конкурс расписан, списак предмета** |
| Доцент  Просторно планирање;  Саобраћајна географија;  Менаџмент и маркетинг у туризму; |
| **Број пријављених кандидата** |
| Један |

|  |
| --- |
| **II ПOДАЦИ О КАНДИДАТИМА** |
| **ПРВИ КАНДИДАТ** |
| **1. ОСНОВНИ БИОГРАФСКИ ПОДАЦИ** |
| **Име (име једног родитеља) и презиме** |
| Александар (Бранко) Ђурић |
| **Датум и мјесто рођења** |
| 14.12.1973. године, Дервента |
| **Установе у којимаје кандидатбиозапослен** |
| Влада Републике Српске, Влада Брчко дистрикта БиХ  Филозофски факултет Универзитета у Источном Сарајеву |
| **Звања/радна мјеста** |
| Савјетник Министра; шеф Владине Службе за туризам; доцент на Универзитету у Источном Сарајеву |
| **Научна област** |
| Друштвена географија |
| **Чланство у научним и стручним организацијама или удружењима** |
|  |
| **2. СТРУЧНА БИОГРАФИЈА, ДИПЛОМЕ И ЗВАЊА** |
| **Основне студије/студије првог циклуса** |
| **Назив институције, година уписа и завршетка** |
| Природно математичкифакултет Универзитета у Новом Саду; Департман за географију, упис-1992/93. године, завршетак1997. Године |
| **Назив студијског програма, излазног модула** |
| Географија-туризам |
| **Просјечна оцјена током студија[[4]](#footnote-4), стечени академски назив** |
| Дипломирани географ-туризмолог |
| **Постдипломске студије/студије другог циклуса** |
| **Назив институције, година уписа и завршетка** |
| Универзитет у Новом Саду, Природно-математички факултет; Департман за географију, година уписа – 1997/98 година, завршетак (одбрана магистарске тезе) 2001. Године |
| **Назив студијског програма, излазног модула** |
| **Смјер:** Географија |
| **Просјечна оцјена током студија, стечени академски назив** |
| Магистар географских наука, магистарски испит са свих осам предмета положен истовремено пред Комисијом за усмени магистарски испит |
| **Наслов магистарског /**мастер **рада** |
| „Могућности развоја ловног туризма у Републици Српској”. |
| **Ужа научна/умјетничка област** |
| Друштвена географија |
| **Докторат/студије трећег циклуса** |
| Назив институције, година уписа и завршетка (датум пријаве и одбране дисертације) |
| Универзитет у Новом Саду, Природно-математички факултет; Департман за географију, пријављена докторска дисертација 2001. године, завршетак 29. 04. 2004. године одбраном докторску дисертацију под називом:***“Туристичка валоризација православних манастира у Босни и Херцеговини”***. |
| Насловдокторскедисертације  '' Туристичка валоризација православних манастира у Босни и Херцеговини”. |
|  |
| Ужа научна област |
| Друштвена географија |
| **Претходни избори у звања (институција, звање и период)** |
| Филозофски факултет Универзитета у Источном Сарајеву,  доцент 2008 - -; . |
| **3. НАУЧНА/УМЈЕТНИЧКА ДЈЕЛАТНОСТ КАНДИДАТА** |
| **Радови прије првог и/или посљедњег избора/реизбора** |
|  |
| **Радови послије посљедњег избора/реизбора[[5]](#footnote-5)** |
| Досадашњи научно-истраживачки рад се односио на туристичку валоризацију и промоцију како природних тако и анропогених потенцијала у Републици Српској и Босни и Херцегивини а посебно обрађиване су теме које нису имале научно-истраживачку заступљеност као што су интердисциплинарно проучавање религије и дефинисање туристичког производа у вјерском туризму.  На сличан аналитички начин проучаван је друштвено-географски аспект демографских показатеља депопулационих процеса у БиХ у коауторству еминентних стручњака Републике Српске. Дефинисање ловно-туристичког производа Републике Српске у сарадњи са Ловачким савезом Републике Српске је такође научно-истарживачки изазов који кандидат проучавао.  Током научно-истраживачког рада примјењује већи број метода и техника као што су аналитичка, компаративна, картографска, статистичка, графичка али и интердисциплинарне које допуњују поменуте.  Досадашњи научни рад усредсређен је на изналажење начина за коришћење хетерогене структуре потенцијала у Републици Српској и Босни и Херцегивини са аспекта развоја географије и туризма. Постигнути резултати су и добра основа за даља научна истраживања туризмолога, економиста, географа, еколога, биолога, теолога просторних планера али и многих других пројект менаџера који ова истаживања могу употребити у развој тематских пројеката.   1. **-**„**Еconomic and demographic consequences of depopulation processes in Bosnia and Herzegovina“-International Journal of Current Research (**Vol.9,Issue.10.pp58903-58910, Oktobar 2017.**),** коауторство са проф.др Стевом Пашалићем, проф.др Бранком Крсмановићем и проф. др Ненадом Лалићем   Аутор у коауторству са еминентним стручњацима посматра миграционе процесе у БиХ у различитим периодима, историјским демографским декадама условљеним турбулентним историјско-демографским и економским процесима на овим просторима. Рад вишеструко наглашава поражавајуће статистичке показатеље демографских губитака ових простора, БиХ али и микрорегиона са израженим процесима депопулације становништва. Изражена је забрињавајућа тенденција миграција младих људи који у потрази за бољим егзистенцијално-економским условима напуштају не само руралне просторе који се празне него и цијелу БиХ у којој се мијења и старосна структура становништва. Рад даје детаљан табеларни и картографски компаративни преглед сличних тенденција у земљама окружења али и индексе демографских ресурса градова и општина Републике Српске.   1. **„Потенцијали развоја еко туризма у Републици Српској“**; Међународна конференција „Јахорински пословни форум 2016.“,Јахорина 2016.Зборник радова Економског факултета у Источном Сарајеву,   У свом раду аутор се бави изазовима растућег тренда еко туризма као посебно атрактивног за просторе богате природно-географске баштине.Република Српска, Босна и Херцеговина па чак и Балканско полуострво односно континентални дио региона балканског полуострва, оставши у запећку морског-љетног туризма али и несрећних историјских околности, нису добили прилику привлачења значајније пажње љубитеља аутохтоних вриједности природе. Овим радом аутор наглашава велики потенцијал Републике Српске заекономски просперитетне туристе западне и средње Европе, те констатује да смо остали за многе непознаница и за културне а и за природне вриједности. Еко (природне вриједности) и сеоске/етно (културне и антропогене вриједности) кроз туризам би могли одиграти улогу добродошлице и пријема потенцијалних туриста, путника, знатижељника и случајних пролазника.  У ефикасност и располозивост еко вриједности не треба сумњати али ипак, без обзира на претходно наведено изразита пажња се мора обратити на опасности које вребају не само поменути вид туризма или било који други вид већ на свеукупан ток развоја туризма. Прије свега се ово односи на недовољну свијест човјека, првенствено у еколошком смислу што потенцијално може угрозити дугорочну одрживост природног ресурса са аспекта развоја туризма. Сваки микролокалитет које се жели развијати мора сачувати своју атрактивност и аутохтоност због којих је и интересантан туристима како би био дугорочно одржив.   1. **-„Потенцијали развоја туризма у руралном подручју Републике Српске“**,Међународна конференција „Јахорински пословни форум 2016“, Јахорина 2016; Зборник радова Економског факултета у Источном Сарајеву,   Аутор у раду наглашава да туризам у руралним просторима постаје све актуелнији и добија значајније мјесто у туристичким кретањима, посебно у развијеним земљама свијета. Концепт одрживог развоја туризма у сеоским срединама обухвата сљедеће елементе: културе и традиције – обиљежја локалних заједница, крајолик и природна станишта, сеоска домаћинства, туризма на дужи рок, разумијевање тог концепта код доносиоца одлука о плановима развоја, заштите сеоских локалитета од негативних утицаја савременог туризма; Туризам у руралном подручју Републике Српске, посебно туризам на сеоском домаћинству, у самом је повоју те као такав представља сигурно потенцијал који чека боља времена, услове вредновања као и саму валоризацију потенцијала којег имамо. Овђе се мора истакнути да простори са којима Република Српска располаже, а то су: Борја, Козара, Јањ-Шипово, Херцеговина, Равна Романија, Мањача, Јахорина; Озрен, као и Посавина и Семберија имају велики потенцијал за развој. Развој сеоског туризма у Републици Српској се темељи на великом богатству и разноврсности духовних и материјалних вриједности. Развој туризма на сеоским газдинствима треба да је један од темељних носилаца активности интегралног развоја руралних подручја.  Развојем туризма на селу тј. руралном подручју подстиче се економско-социјални развој и у великој мјери убрзава физиономски преображај сеоског подручја те даје шанса за борбу против депопулације сеоских подручја и активно учешће у пружању услуга различитих структура становништва.   1. „**Service Economy and Tourism with Special View on Rural Tourism in Bosnia and Herzegovina“-**Chalenges of Economic Sciences in the 21. Century, Belgrade 2008. Зборник радова (стр.246-253) Институт економских наука, 2008 Београд.   И у овом раду аутор наглашава перспективност руралног простора цијеле Босне и Херцеговине са аспекта развоја руралног туризма. Услужна економија и структура различите понуде која се може конципирати на простору БиХ је тематика рада. Примјери из окружења су илустративно представљени и у закључку понуђени као рјешења за простор БиХ.   1. ”**Могућности развоја агротуризма у регији Брчко дистрикта Босне и Херцеговине**“(Зборник радова 43rd Croatian and 3rd International Symposium on Agriculture, str. 229-233; -Међународни научни скуп- Опатија*Развој пољопривреде и туризма-*Свеучилиште у Загребу, Агрономски факултет,)   Рад обрађује концепт агротуризма који има значајну улогу у одрживости и обнављању руралних простора. Велики значај агротуризма у ланцу одрживог развоја има да захвали способности да валоризује природна обиљежја као економски ресурс.Тако организован агротуризам се ослања на начела које мора да слиједи, а међу њима најважнији су: рационалан однос према ресурсима којима располаже простор, контролисани и добро планирани развој и одрживост система.Ова начела чине данас основну одредницу при планирању и реализовању развоја агротуризма на руралном подручју. Рад наглашава велики утицај агротуризма на локално становништво, њихов начин живота, културу, традицију, итд.  Као дио укупне туристичке дјелатности, посебно је значајан за крајеве богате природним атрактивностима као што су привлачни пејзажи, плодне њиве с аутохтоним пољопривредним културама, ријеке, језера и слично. У комбинацији са традиционалним гостопримством, туристичка активност у оваквим предјелима нуди пријатна искуства онима који траже релаксацију и рекреацију у мирном окружењу. Породична имања у руралном подручју Брчко дистрикта БиХ, с примарном пољопривредном дјелатношћу, добар су темељ за креирање разноврсних допунских садржаја од којих посебно значење има агротуризам како је аутор нагласио у раду. Појам агротуризма подразумјева прилагодбу пословања породичних имања увођењем смјештаја, ноћења са доручком, организовањем кампова, организовањем радова или логоровања на породичним домаћинствима. У раду су презентовани конкретнипримјери са руралних подручја Брчко дистрикта БиХ те шансе али и препреке у развоју туристичке дјелатности.   1. „**Примјери етно и еко туризма у Републици Српској“,** Научна конференција Факултета за туризам и хотелијерство у Врњачкој бањи, Зборник радова, 2017. (стр.184-201)   Овим радом аутор конкретно наглашава примјере развијених дестинација туризма етно и еко производа Републике Српске који су афирмисани на тржишту. Развој производа еко и етно туризма почиње са идентификацијом локалних ресурса. Ресурси не морају бити толико вриједни да су дио Свјетске баштине; то могу бити сасвим обични објекти и ресурси из свакодневног живота локалног становништва. Локално становништво може требати помоћ од стручњака из различитих области управо због тога што је велики број ресурса толико обичан у очима локалног становништва које често није ни свјесно да би то могло привући туристе. Тржишно орјентисан приступ туризму, у начелу, олакшава интегрисање, па чак и подређивање туристичке политике економској. Сходно томе и улога државе у тржишним привредама ограниченог је домета и своди се на обезбјеђење минимума услова за регуларно функционисање механизма тржишног привређивања. Република Српска има изузетне потенцијале за развој етно и еко туризма, који још увијек није адекватно валоризован. Рад скреће пажњу на етно села, дворишта, фестивале, материјалну и нематеријалну баштину (етномузиколошке вриједности) али и Националне паркове, резервате природе и друга потенцијално интересантна подручја која се могу ставити у режим заштите а валоризовати у процесу развоја туризма.   1. „**Перспективе развоја туризма у Брчко дистрикту БиХ“** Зборник радова – Научни скуп Економског факултета у Брчком, 2016.   Рад својим садржајем обрађује природно географске и антропогене потенцијале Брчко дистрикта БиХ са аспекта развоја туртизма. Обрађени су потенцијали ријеке Саве, планине Мајевице, биогеографски потенцијал те богата културна баштина представљена објектима и манифестационим вриједностима. Посебан политичко-правни статус дистрикта такође је апострофиран као спецификум у привлачењу различитих структура публике којима овакав статус представља изазов за посјету. Материјална база туризма је описана у раду као задовољавајућа и примјерена савременим потебама на туристичком тржишту. Овако детаљан преглед потенцијала дистрикта представио је и конкретне туристичке профиле који се могу развијати у будућности уз активну улогу Владе Брчко дистрикта која треба да трансформише туристички сектор кроз оснивање ДМО (Дестинацијки менаџмент организацију) као савремен модел начина развоја и управљања туристичком дестинацијом.   1. **Вјерски објекти националних мањина у функцији у функцији промоције у туризму“-**Зборник радова „Националне мањине у Републици Српској“-AIS Међународно удружење научних радова, Бања Лука 2011. УДК 726:323.15(497.6 ПЦ)):(338.48:659.1)   У овом раду аутор обрађује демографски, културни и вјерски садржај националних мањина у Републици Српској са аспекта промоције и развоја туристичке понуде. Националне мањине на простору Републике Српске присутне су вијековима уназад гдје је њихов рад и живот током тог времена био под јаким утицајем вјере, која је у доброј мјери и очувала њихов идентитет.  Рад својим садржајем недвосмислено унапређује богатство вјерске димензије ових простора представљене као потенцијал у даљем развоју Републике Српске. Укупним животом, па и изградњом својих богомоља, националне мањине су оставиле примјетан, а у неким срединама веома богат и садржајан траг свог постојања. Као посљедица тога, градили су многобројне вјерске објекте, од скромних капела до грандиозних храмова.  Садржај рада такође сублимира прикупљену архивску грађу (документа, карте, старе фотографије, и друге илустрације), историјску литературу, сјећања и синтезу савремених биљежака о доласку припадника појединих националних мањина али и актуелну структуру становништва, међународне и националне законодавне оквире заштите права употребе језика националних мањина у РепублициСрпској, те вјерске објекте националних мањина у Републици Српској које су посебно анализиране са аспекта развоја туризма.  Аутор настоји да упути на духовне и вјерске вриједности националним мањина у Републици Српској не само туристе него и све нас који о њима не знамо довољно. Путовања ка овим објектима ће свакако допринијети бољем развоју још увијек недовољно развијеног вјерског туризмау Републици Српској.   1. **„Брчко дистрикт БиХ у ИПА програму помоћи“-** Универзитет у Источном Сарајеву, Факултет пословне економије Бијељина, часопис за економску теорију и праксу „Нови економист“, бр.7,јан-јун, стр. 36.ISNN 1840-2313.   Овај рад има за циљ првенствено да укаже на могућности коришћења ИПА фондова помоћи, гдје у оквиру одређених позива туризам као дјелатност има своје мјесто.Економска криза која је засигурно промјенила устаљене односе у економији, захватила је и област туризма. У контексту стратегијског развоја туризма треба узрти у обзир и међународне фондове помоћи који за циљ имају ублажаваје економаске кризе и у сфери туризма. Наиме, Европска Унија на различите начине и преко структурних фондова, помаже развоју земаља Западног Балкана.  Резултат овог рада је показао да спознаја и активно укључивање у развојне пројекте у области туризма представља значајан туристички ресурс. Ово посебно долази до изражаја када се посматрају трендови у свјетском туризму који упућују на тенденцију раста потражње за квалитетним развојним туристичким пројектима усмјерене ка регионалном или прекограничном развоју. Туризам има све већу потребу развоја преко националних граница. Ову потребу су спознали и у Европској Комисији, те су омогућили развијање оваквог вида туризма преко ИПА фондова и мјера које се односе на развој и унапређење туристичке дјелатности.  Дакле, као што аутор наводи у раду дефинисана је тзв. друга компонента ИПА програма која је доступна БиХ у структури прекограничне сарадње. У оквиру друге компоненте и њених отворених позива за апликанте, Влада Брчко дистрикта преко свог Одсјека за европске интеграције и Службе за туризам узела је учешће у припреми пројеката који су јасно назначени у раду као институционална подршка даљем развоју туризма, инфраструктуре и других садржаја.   1. **„Туристичко-ловни потенцијали општине Пелагићево“-**Мређународна конференција:“Валоризација и очување потенцијала Подунавља“-(стр.79-87) АИС- Међународно удружење научних радника Бања Лука, 2009.   Овим радом аутор даје преглед природно-географских тј, биогеографских карактеристика општине Пелагићево са аспекта могућности развоја ловног туризма. Рад садржи опис ловишта, бонитет, услове коришћења, проблеме инфраструктуре, стање фазанерије те актуелно газдовање које треба да се координира са важећим актима и правилима које прописује Ловачки савез Републике Српске. Наглашено је посебна брига и заштита дивљачи али и алтернативни видови туризма као што је фото-лов. На основу SWOT анализе рад даје свеобухватан преглед потенцијала са свим проблемима али препорукама за будући развој.  Кандидат је аутор књига-монографија**„Православни манастири у Босни и Херцеговини“ –** духовно историјски и туристички преглед; “**Ловни туризам у Републици Српској”-** *могућности и перспективе,*; „**Приручник за полагање стручног испита за туристичког водича у Републици Српској“**(у коауторству са др Прерадовићем, др Шево, проф. Вујадиновићем и Вукићем); **Приручник за полагање стручног испита за туристичког водича Брчко дистрикта (**у коауторству са проф. др Халидом Куртовићем и проф.др Љубишом Прерадовићем**)**  **Рецензент и главни и одговорни уредник** је више стручних и научних публикација које се баве интердисциплинарним истраживањима. |
| **4. ОБРАЗОВНА ДЈЕЛАТНОСТ КАНДИДАТА** |
| **Образовна дјелатност прије првог и/или /посљедњег избора/реизбора** |
| Као стручни научни сарадник Одсјека за географију, Природно-математичког факултета у Бања Луци ради током 1998., 1999., 2000. и 2001. године на извођењу предавања, наставе, испита и вјежби из наставних предмета:  -***Основа туризмологије*** и ***Културно-историјских основа туризма*** код проф. др Живадина Јовичића и ***Туристичке географије*** код проф. др Стевана Поповића а у школској 2003/2004. и 2004/2005. ангажован је као члан испитне комисије на наставним предметима ***Туристичке агенције*** и ***Туристичко комуницирање.***  Сво вријеме кандидат је показивао одговорност према стручном раду и коректност према студентима.  У допунском радном односу од 2009. до 2012. године, као **доцент,** предавач је на више туристичких предмета (***Културно-историјске основе туризма, Економика туризма, Пословање туристичких агенција, Савремене тенденције у туризму***, и др. на студијском програму географија-туризам) на Филозофском факултету Пале, те предавач на Економском факултету у Брчком од 2010. до 2012 године на предмету **Менаџмент у туризму.**  Коректан однос према студентима потврђују високе оцјене (> 4) добијене приликом вредновања педагошког рада, односно извођења наставе у оквиру вредновања квалитета студија Универзитета у Источном Сарајеву. |
| **Образовна дјелатност послије посљедњег избора/реизбора** |
| Од избора у звање доцента од школске 2008/-. године кандидат самостално преузима наставне обавезе (наставу и испите) на предметима који су му повјерени.  Поред тога од избора у звање доцента био је ментор више дипломских радова на Филозофском и Економском факултету Универзитета у Источном Сарајевуте члан једне комисија за одбрану **магистарског рада** на ПМФ-у Универзитета у Нишу (у прилогу Рјешење о именовању Комисије)  У оквиру вредновања квалитета студија Универзитета у Источном Сарајеву кроз анкетни процес као наставник је задржао оцјену > 4. |
| **5. СТРУЧНА ДЈЕЛАТНОСТ КАНДИДАТА** |
| До избора у звање доцента кандидат је аутор више научно истраживачких радова. Проблематика објављених радова припада ужој научној области Друштвена географија. Кандидат је у овом периоду посјећивао научне и стручне скупове у Републици Српској, Босни и Херцеговини али и међународне скупове који су се активно бавили предметом уже научне области интересовања кандидата.  Учесник, панелиста и уводничарје неколико Међународних конференција, семинара и симпозијума који су себавили Стратегијским планирањем развоја туризма и планирањем *одрживог развоја туризма* (Шпанија-Палма де Мајорка-новембра 2005, Сарајево март 2006. Берлин 2018.).  Координатор је пројекта Министарства трговине и туризма Републике Српске у изради наставног плана и програма за полагање стручних испита за туристичке водиче у Републици Српској и Предсједник је Комисије за полагање Стручног испита за туристичког водича у Републици Српској.  Обављао дужност Шефа Службе за туризам у Влади Брчко дистрикта Босне и Херцеговине и члана Радне групе за туризам Босне и Херцеговине.  Тренутно је на дужности **савјетника Министра** трговине и туризма у Влади Републике Српске. |

|  |
| --- |
| **6. РЕЗУЛТАТ ИНТЕРВЈУА СА КАНДИДАТИМА[[6]](#footnote-6)** |
| Интервју са кандидатом обављен је 6.7.2018. године у просторијама Педагошког факултетаУниверзитета у Источном Сарајеву. |
| **7. ИНФОРМАЦИЈА О ОДРЖАНОМ ПРЕДАВАЊУ ИЗ НАСТАВНОГ ПРЕДМЕТА КОЈИ ПРИПАДА УЖОЈ НАУЧНОЈ/УМЈЕТНИЧКОЈ ОБЛАСТИ ЗА КОЈУ ЈЕ КАНДИДАТ КОНКУРИСАО, У СКЛАДУ СА ЧЛАНОМ 93. ЗАКОНА О ВИСОКОМ ОБРАЗОВАЊУ[[7]](#footnote-7)** |
| Кандидат је у наставном процесу био неколико година и то у звању доцента. |

|  |  |  |
| --- | --- | --- |
| **III ЗАКЉУЧНО МИШЉЕЊЕ** | | |
| Експлицитно навести у табели у наставку да ли сваки кандидат испуњава услове за избор у звање или их не испуњава. | | |
| **Првикандидат** | | |
| **Минималниусловизаизбор у звање[[8]](#footnote-8)** | **испуњава/неиспуњава** | **Навестирезултатерада (уколикоиспуњава)** |
| **1.**проведен један изборни период у звању доцента  **2.** три научна рада из области за коју се бира  **3**. има објављену књигу (монографију)  **4.** члан комисије за  одбрану магистарског или докторског рада, или има менторство кандидата за степен другог циклуса | ДА  ДА  НЕ  ДА | Одлука Сената бр: 01- С-219-XXI/13 од 16.7.2008. године  Приложени уз конкурсни материјал  Приложено уз конкурсни материјал |
| Комисија за писање Извјештаја за избор у звање доцента за ужу научну област Друштвена географија, након увида у приложени конкурсни материјал констатовала је да се на објављени конкурс пријавио један кандидат.  Разматрајући пријаву кандидата те приложену конкурсну документацију, Комисија је утврдила да се ради о формално исправној пријави, односно да је иста у складу са Законом о високом образовању, Статутом Универзитета у Источном Сарајеву, те Правилником о поступку и условима избора академског особља Универзитета у Источном Сарајеву, па сходно томе подноси извјештај.  Комисија констатује да је кандидат испунио све формалне услове за избор у звање доцента, како то налаже члан 77. став 1. тачка д) Закона о високом образовању Републике Српске као и члан 38. став 1. тачка 2. Правилника о поступку и условима избора академског особља Универзитета у Источном Сарајеву и то на начин да је:  - кандидат изабран у академско звање доцента 16. јула 2008. године што представља један изборни период проведен у звању доцента;  - кандидат је након последњег избора у звање доцента објавила пет научних радова из области за коју се бира који су објављени у научним часописима и зборницима са рецензијом;    Поред тога Комисија закључује да се ради о кандидату који је поред испуњавања свих формалних услова доказао својим вишегодишњим радом у наставном процесу на Универзитету у Источном Сарајеву, да је ријеч о некоме ко има неопходно искуство за успјешно извођење наставе на високошколским установама. Паралелно са обављањем наставничких и универзитетских обавеза кандидат је објавила осам научних и стручних радова до избора у звање доцента, а након тога још пет што чини укупно досада објављених 13 научних радова, чиме показује озбиљну намјеру да допринесе развоју науке.  Такође, кандидат је проширио своје компетенције у педагошком раду и квалитету образовања с обзиром да је дуги низ година учествовао у систему образовања  **Цијенећи горе наведено, чланови Комисије предлажу Наставно – научном вијећу Педагошког факултета Универзитета у Источном Сарајеву као и Сенату Универзитета у Источном Сарајеву да др Александра Ђурића изаберу у звање доцента на ужу научну област Друштвена географија.** | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.Проф.др Стево Пашалић, редовни професор, Педагошки факултет Универзитета у Источном Сарајеву, предсједник комисије,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Проф.др Горан Мутабџија, ванредни професор, Филозофски факултет Универзитета у Источном Сарајеву. члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.Проф.др Анџелија Ивков Џигурски, редовни професор, Природно-математички факултет Универзитета у Новом Саду, члан .

1. Комисијасесастојиоднајмањетринаставникаизнаучногпоља, одкојихјенајмањеједанизуженаучне/умјетничкезакојусебиракандидат. Најмањеједанчланкомисијенеможебити у радномодносунаУниверзитету у ИсточномСарајеву, односноморабити у радномодносунадругојвисокошколскојустанови. Члановикомисијеморајубити у истомиливишемзвањуодзвања у којесекандидатбира и немогубити у сродствусакандидатом. [↑](#footnote-ref-1)
2. У зависностиодзвања у којесекандидатбира, наводисечлан 77. или 78. или 87. [↑](#footnote-ref-2)
3. У зависностиодзвања у којесекандидатбира, наводисечлан 37. или 38. или 39. [↑](#footnote-ref-3)
4. Просјечна оцјена током основних студија и студија првог и другог циклуса наводи се за кандидате који се бирају у звање асистента и вишег асистента. [↑](#footnote-ref-4)
5. Навести кратак приказ радова и књига (научнихкњига, монографијаилиуниверзитетскихуџбеника) релевантних за избор кандидата у академско звање. [↑](#footnote-ref-5)
6. Интервију са кандидатима за изборе у академска звања обавља се у складу са чланом 4а. Правилника о поступку и условимаизбораакадемскогособљаУниверзитета у ИсточномСарајеву (Интервију подразумјева непосредан усмени разговор који комисија обавља са кандидатима у просторијама факултета/академије. Кандидатима се путем поште доставља позив за интервију у коме се наводи датум, вријеме и мјесто одржавања интервијуа.) [↑](#footnote-ref-6)
7. Кандидатзаизбор у наставно-научнозвање, којиранијенијеизводионаставу у високошколскимустановама, дужанједапредкомисијомкојуформиравијећеорганизационејединице, одржипредавањеизнаставногпредметауженаучне/умјетничкеобластизакојујеконкурисао. [↑](#footnote-ref-7)
8. У зависности у којесезвањебиракандидат, навестиминималнопрописанеусловенаосновучлана77., 78. и 87. Закона о високомобразовањуодноснонаосновучлана37., 38. и 39. Правилникао поступку и условимаизбораакадемскогособљаУниверзитета у ИсточномСарајеву [↑](#footnote-ref-8)